Source: https://www.riigiteataja.ee/akt/428122017039?leiaKehtiv
Timestamp: 2019-12-05 23:27:57+00:00

Document:
Kose valla vallasõbralikuma ettevõtte tunnustuse avaldamise kord – Riigi Teataja
Kose valla vallasõbralikuma ettevõtte tunnustuse avaldamise kord
Kose valla vallasõbralikuma ettevõtte tunnustuse avaldamise kord - sisukord
§ 2 TUNNUSTAMISE ALUSED
§ 3 TUNNUSTAMISE AVALIKUSTAMINE
RT IV, 28.12.2017, 39
Vastu võetud 21.01.2010 nr 14
RT IV, 19.04.2013, 65
jõustumine 25.01.2010
21.12.2017 RT IV, 28.12.2017, 15 31.12.2017
Määrus kehtestatakse “Kohaliku omavalitsuse korralduse seaduse” § 6 lõike 3 punkti 2, § 14 lõike 1 alusel.
Kose vald avaldab tunnustust Kose valla vallasõbralikumale ettevõttele Kose valla teeneteplaadi andmisega.
§ 2. TUNNUSTAMISE ALUSED
(1) Vallasõbralikuma ettevõtte nimetus antakse Kose vallas tegutsevale, jätkusuutlikule ettevõttele või ettevõtte Kose vallas asuvale allüksusele, kes on andnud oma pikaajalise tegutsemisega Kose vallas tööd Kose valla elanikele ning on mitmeti toetanud Kose valda tema ettevõtmistes.
(2) Vallasõbralikuma ettevõtte tunnustuse andmise otsustab Kose Vallavolikogu.
[RT IV, 28.12.2017, 15 - jõust. 31.12.2017]
(3) Vallasõbralikuma ettevõtte tunnustus omistatakse kahes kategoorias:
1) väikeettevõte, kuni 15 töötajat
2) suurettevõte, 15 ja enam töötajat
(4) Vallavalitsus kuulutab vallasõbralikuma ettevõtte kandidaatide esitamise välja hiljemalt 1.detsembril. Põhjendatud vabas vormis ettepanekuid vallasõbralikuma ettevõtte tunnustuse omistamise kohta, võivad teha kõik juriidilised ja füüsilised isikud, Kose vallavalitsus, Kose Vallavolikogu ja selle komisjonid.
(5) Vallavalitsus saadab kõigile tähtajaks saabunud ettepanekutes äramärgitud ettevõtetele laiali täiendavad küsitlusankeedid (Lisa 1). Tagastatud ankeetide ja varem tehtud ettepanekute põhjal langetab komisjon otsuse.
(6) Komisjon teeb ettepaneku tunnustamise kinnitamise kohta vallavolikogule hiljemalt jaanuari volikogu korralise istungi ajaks.
(7) Vallasõbralikuma ettevõtte nimetust antakse üks kord aastas. Sobiva kandidaadi puudumisel võib komisjon otsustada tunnustust mitte välja anda.
§ 3. TUNNUSTAMISE AVALIKUSTAMINE
(1) Vallasõbralikuma ettevõtte nimetusega kaasnev Kose teeneteplaat antakse üle Kose Vallavalitsuse poolt korraldataval Eesti Vabariigi aastapäeva pidulikul aktusel.
(2) Vallavalitsus avalikustab aasta vallasõbralikuma ettevõtte valla kodulehel ja valla lehes.
(1) Kose valla tunnustuse saaja ei omanda eriõigusi.
(2) Tunnustus (Kose valla teeneteplaat) ei kuulu asendamisele.
(3) Kose valla teeneteplaadi saajate kohta peab arvestust Kose Vallavalitsuse kantselei.
Lisa 1 Kose valla vallasõbralikuma ettevõtte väljaselgitamise küsitlusankeet

References: § 2

§ 3
 § 6
 § 14

§ 2

§ 3